 Sacad Cali Shire, ayaa markii kulankaasi dhammaaday waxa uu faah-faahiyey waxyaabihii sida gaarka ah loogaga dooday, waxaana uu hoosta ka xarriiqay in madaxweynaha iyo weftigu si gaar ah uga wada-hadleen sidii loosii xoojin lahaa xidhiidha ka dhexeeya Somaliland, qaramada midoobay iyo weliba urur-goboleedka IGAD, iyada oo si gaar ah loogu dheeraaday muhiimadda ay leedahay nabad buuxda oo ka islaaxda deegaanka TUKARAQ, waxaana isaga oo arrimahaas sharraxaya uu yidhi, Madaxweynaha iyo wefdigu waxa ay ka wada-hadleen ammuuro badan oo la xidhiidha cilaaqaadka labada geesood oo ay kamid tahay xaaladda TUKA-RAQ sidii loo maarayn lahaa, sidii arrinkaas xal looga gaadhi lahaana qodobbo dhawr ah ayaa la isla taataabtay, kuwaas oo ay kamid tahay in xabbad-joojin la sameeyo marka hore, in maxaabiista la isu celiyo iyo in hayadaha samo-falka ah loo ogollaado inay gargaar fidiyaan, wax badanna waa la isla qaatay, waxaana aan rajaynaynaa in geeddi-socodka wada-hadalkaas guul laga gaadhi doono insha Allah. 